[bookmark: _GoBack]VENDIM
Nr. 48, datë 26.1.2012

PËR KALIMIN E PRONËS “MOLI i RADHIMËS, ORIKUM”, VLORË, NË PËRGJEGJËSI ADMINISTRIMI TË MINISTRISË SË BRENDSHME, PËR DREJTORINË E PËRGJITHSHME TË POLICISË SË SHTETIT, SI DHE PËR NJË NDRYSHIM NË VENDIMIN NR. 250, DATË 24.4.2003 TË KËSHILLIT TË MINISTRAVE “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT i KALOJNË NË PËRGJEGJËSI ADMINISTRIMI MINISTRISË SË RENDIT PUBLIK”

Në mbështetje të nenit 100 të Kushtetutës dhe të neneve 8, 10, 11, 12, 13 e 14 të ligjit nr. 8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit të Brendshëm, Këshilli i Ministrave

VENDOSI:

1. Kalimin e pronës “Moli i Radhimës, Orikum”, Vlorë, në përgjegjësi administrimi të Ministrisë së Brendshme, për Drejtorinë e Përgjithshme të Policisë së Shtetit, sipas formularit që i bashkëlidhet këtij vendimi.
2. Kjo pronë “Moli i Radhimës, Orikum”, Vlorë, t’i shtohet listës së inventarit të pronave shtetërore, të miratuar e që i bashkëlidhet vendimit nr. 250, datë 24.4.2003 të Këshillit të Ministrave, të ndryshuar.
3. Ngarkohen Ministri i Brendshëm, drejtori i përgjithshëm i Policisë së Shtetit dhe Kryeregjistruesi i Pasurive të Paluajtshme të Republikës së Shqipërisë të ndjekin procedurat e nevojshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

